rlitschk/wikidir huggingface dataset:
◄ | 3. Johrhunnert v. Chr. | 2. Johrhunnert v. Chr. | 1. Johrhunnert v. Chr. | ► ◄ | 170er v. Chr. | 160er v. Chr. | 150er v. Chr. | 140er v. Chr. | 130er v. Chr. | 120er v. Chr. | 110er v. Chr. | ► ◄◄ | ◄ | 149 v. Chr. | 148 v. Chr. | 147 v. Chr. | 146 v. Chr. | 145 v. Chr. | 144 v. Chr. | 143 v. Chr. | 142 v. Chr. | 141 v. Chr. | ► | ►► Sima Qian: chineeschen Historiker († 90 v. Chr.) Alexander I. Balas, König vun dat Seleukidenriek Ptolemaios VI., König vun Ägypten
◄ | 3. Johrhunnert v. Chr. | 2. Johrhunnert v. Chr. | 1. Johrhunnert v. Chr. | ► ◄ | 170er v. Chr. | 160er v. Chr. | 150er v. Chr. | 140er v. Chr. | 130er v. Chr. | 120er v. Chr. | 110er v. Chr. | ► ◄◄ | ◄ | 151 v. Chr. | 150 v. Chr. | 149 v. Chr. | 148 v. Chr. | 147 v. Chr. | 146 v. Chr. | 145 v. Chr. | 144 v. Chr. | 143 v. Chr. | ► | ►► Hasdrubal nümmt den Böverbefehl in Karthago in de Hand un verdeffendeert de Stadt gegen de Römers.
◄ | 3. Johrhunnert v. Chr. | 2. Johrhunnert v. Chr. | 1. Johrhunnert v. Chr. | ► ◄ | 170er v. Chr. | 160er v. Chr. | 150er v. Chr. | 140er v. Chr. | 130er v. Chr. | 120er v. Chr. | 110er v. Chr. | ► ◄◄ | ◄ | 152 v. Chr. | 151 v. Chr. | 150 v. Chr. | 149 v. Chr. | 148 v. Chr. | 147 v. Chr. | 146 v. Chr. | 145 v. Chr. | 144 v. Chr. | ► | ►► Sujin, 10. Tenno vun Japan
◄ | 3. Johrhunnert v. Chr. | 2. Johrhunnert v. Chr. | 1. Johrhunnert v. Chr. | ► ◄ | 180er v. Chr. | 170er v. Chr. | 160er v. Chr. | 150er v. Chr. | 140er v. Chr. | 130er v. Chr. | 120er v. Chr. | ► ◄◄ | ◄ | 154 v. Chr. | 153 v. Chr. | 152 v. Chr. | 151 v. Chr. | 150 v. Chr. | 149 v. Chr. | 148 v. Chr. | 147 v. Chr. | 146 v. Chr. | ► | ►► Demetrios I., König vun dat Seleukidenriek
De Tanach (hebr. תנ״ך, tanach, TNK) is de Hillige Schrift (Bibel) vun dat Jodendom. He besteiht ut de dree Deele Tora („Vörschrift“), Nevi'im („Propheten“) un Ketuvim („Schriften“). Se sünd na ehr Öller un na theoloogschen Rang tohopenstellt. Um dat Johr 100 v. Chr. rum is he in 22 oder 24 Böker indeelt wurrn un Deel vun de Hillgen Schriften wurrn. All siene Böker sünd vun dat Christendom as Gott sien wohrraftig Woort annahmen wurrn. Dor sünd noch en Reeg Böker ut de greeksche Oversetten (Septuaginta) tokamen un bit 400 n. Chr. as Oold Testament Deel vun de christliche Bibel wurrn. Se stoht all vor dat Nee Testament. De Böker Tobit un Judit, dat 1. un 2. Book vun de Makkabäers, dat Book vun de Wiesheit un dat Book Jesus Sirach höört nich to'n Tanach mit to. Se sünd in de kathoolsche Bibel as deuterokanoonsche Böker Deel vun dat Ole Testament. In de Lutherbibel höört se as Apokryphen to'n Anhang mit to. תנ״ך, tanach, is en Akronym, wat ut de dree eersten hebrääschen Bookstaven (Initschalen) vun de dree Hööft-Deele Tora, Nebi'im un Cetubim tohopensett' is. De Konsonanten Taw (ת), Nun (נ) un Kaph (כ; Slussform He|ך), alltohopen TNK, weert mit Vokale
Rosalyn Yalow, boren. Sussman (* 19. Juli 1921 in New York City, New York; † 30. Mai 2011 ok dor) weer en US-amerikaansch Physikerin. Rosalyn Sussman is as Dochter vun dat Immigrantenehepaar Simon un Clara Sussman in New York upwussen. All to de Tiet, as se sück an dat Hunter College up de Physik spezialiseeren dee, hett se 1939 an de Columbia University de Vördrääg vun Enrico Fermi tohört. Se hett dor ok hör lateren Mann, Aaron Yalow, kennenlernt; hör Studium hett se sück mit Sekretariatsarbeiten för hör Perfessers finanzeert.. Nahdem se in’ Januar 1941 hör B.A. in Physics makt harr wurr hör en Assistentenstäe an de University of Illinois at Urbana-Champaign andeent, wo se sück as eenzig Fru ünner 400 Studenten dörsett hett. 1942 hett se dor den hör M.S. in Physics makt un en Johr later hett se Aaron Yalow heiraadt. 1945 hett se hör Doktertitel Ph.D. in Nuclear Physics makt. Nah en körten Anstellung – as eenzig Fru – an dat Federal Telecommunications Laboratory' (ITT) gung se 1946 as Physikperfesser an dat Hunter College torüch, wo se bit 1950 Ünnerricht geev. All 1947 fung se an neben hör Lehrtätigkeit an dat Veterans Administration Hospital in de Bronx,
Heesdörp betekent Heesdörp, Oort in de Gemeen Bremervöör in’n Landkreis Rodenborg, Neddersassen, Heesdörp, Oort in de Gemeen Jeem in’n Landkreis Rodenborg, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Heesdörp is en Dörp in de Gemeen Bremervöör, in’n Landkreis Rodenborg, Neddersassen. Heesdörp liggt op de Stoder Geest twüschen Pulvermöhlenbeek in’n Noorden un Hees in’n Süden. Na Süden to liggt dat Beverner Holt un na Noorden to dat Horner Holt. De Naveröörd sünd Öölm in’n Noorden, Sprakel, Hemelingbossel un Eßel in’n Noordoosten, Byhusen in’n Süüdoosten, Bevern un Plönjeshusen in’n Süden un Bremervöör in’n Noordwesten. Heesdörp kummt 1100 as Hesethorpe toeerst in de Oorkunnen vör, as Vaagt Gerung den Teegd an dat Doomkapittel in Bremen överdragen hett. In’e Napoleoonschen Kriege sünd söss Soldaten ut Heesdörp fullen oder vermisst, in’n Eersten Weltkrieg dree un in’n Tweten 15. 1936 is in Heesdörp de Lufthauptmunitionsanstalt 5/XI anleggt worrn, in de de Luftmacht Munition lagert hett. De Anlaag hett den Krieg överstahn, ahn dat dor Bummen op afsmeten worrn sünd. 1945 hebbt de Briten dat Lager övernahmen un bet 1955 wiederbedreven. Denn hett de neegrünnte Bundswehr dat Lager von de Briten övernahmen. Dat Lager mit siene Arbeidsplätz hett ok dorto föhrt, dat Heesdörp mit de Tied temlich wussen is. Heesdörp is 1974 bi de Gemeenreform in Neddersassen mit de Gemeen Bremervöör tohoopleggt worrn. Dat Wapen wiest op roden Grund dree middelöllerliche Wapen de achter en
Raymond Poulidor (* 15. April 1936 in Masbaraud-Merignat; † 13. November 2019 in Saint-Léonard-de-Noblat)) weer, ofschoonst „ewig Tweet“, en vun de populärsten franzöösch Radrennfohrer. De in Frankriek blots „Poupou“ nömmt Poulidor kunn sück tüschen 1962 un 1976 acht Mal up dat Podium vun de Tour de France platzeeren (dree 2. Platzen, fiev 3. Platzen), ahn dat wichtigst Etappenrennen vun de Welt een eenzig Mal to winnen, oder ok blots dat Geel Trikot to dragen. In Frankriek wurrd sien Naam dorher bit hüüd faktisch as Synonym för „Pechvagel“ bruukt. Trotz oder jüst wegen dit Image as „ewig Tweet“ weer Poulidor to sien akktiv Tiet de populärste Sportler vun Frankriek, noch vör sien groot sportlich Rivalen, den fievmaligen Toursieger Jacques Anquetil. An‘ dichtsten dran an en Toursieg weer he 1964. In de franzöösch Sporthistorie ingahn is dorbi vör allen sien legendär Ellenbagenduell mit den grooten Favoriten Anquetil an den Puy de Dôme. Anquetil weer in‘ Gegensatz to Poulidor an‘ Enn‘ vun sien Kräfte, hett dat aber an Barg nich wiest. Poulidor hett völ to lang mit sien Angreep töövt. In Paris harr he man blots 55 Sekunn Rückstand up dat Geel Trikot. Neben völ anner Siege bi lüttgere Rundfohrten kunn Poulidor aber
Aschkenasim (Hebrääsch:- אשכנזים -) oder up Düütsch Aschkenasen sünd Joden ut Oost-, Middel- un Westeuropa. Aschkenas is in dat Middelöller de hebrääsche Naam for de Gemarken langs den Rhien-Stroom ween, wo se sik toeerst ansiedelt hefft. Dor höört also nich de Joden to, de an un for sik vun de Ibeersche Halfinsel stammen doot un de Sephardim - ספרדים - nömmt weert, na den hebrääschen Naam for Spanien, Sefarad- ספרד -. Dat Woort „Aschkenasim“ geiht torüch up dat hebrääsche Woort „Aschkenas“ - אשכנז - dat in den Tanach tohopen mit de Königrieke Mini un Ararat nömmt warrt (Jeremia 51,27). Aschkenas hett also enerwegens in de Gegend vun den Ararat legen un hett an un for sik rein gornix mit Europa to kriegen. Ut Grünn, de nich mehr rut to finnen sünd, is vun de Johre rund um 1000 af an dat Woort „Aschkenas“ for de Länner mit Düütsche Spraak bruukt wurrn un vun dor ut sünd denn de düütschen Joden Aschkenasim nömmt wurrn. Later is de Naam overgohn up de annern Joden ut Europa (mit de Utnahme vun de Sephardim). Bit to den Tweeten Weltkrieg hefft de Oosteuropääschen Aschkenasim Oost-Jiddisch snackt. In den Westen is dör de nedderlannschen Aschkenasim bit
Lavina Washines (* 1. April 1940; † 2. Juni 2011) weer de eerste Fru, de Hööftling vun dat Yakama-Volk in de USA, weer. Washines wurr 1985 to’n eersten Mal in den Stammesrad vun de Yakama wählt. Van 2006 bit 2008 weer se denn Baas vun den Stamm. Obituary of Lavina Washines
Bang Gang is en Band vun Iesland. Bang Gang is ok dat musikaalsche Alias vun de Songwriter un Produzent Barði Jóhannsson, de de Band grünn un in Reykjavík leevt. 1998 harrn Bang Gang en Hit in Europa mit So Alone? un se hebbt en Utstrahlen op MTV Europe wunnen. Dat ledd dörto, dat de Debüt You verapentlich worr. Bang Gang hett betto dree Alben rutbröcht. Dat jongste Ghosts From The Past worr 2008 verapentlicht. 2007 hett Bang Gang op de South by Southwest Festival en Optritt hatt. You (1998) Something Wrong (2003) Ghosts from the Past (2008) Bang Gang. Metropolis Japan. 6. Dezember 2007. Review von Something Wrong. The Phoenix. 6. Dezember 2007. Bang Gang. South by Southwest. 6. Dezember 2007. Offitschelle Band-Websiet Bang Gang op Myspace
Josef Barry Galbraith (* 18. Dezember 1919 in Pittsburgh; † 13. Januar 1983 in Bennington, Vermont) weer en US-amerikaansch Jazzgitarrist vun den Swing un Cool Jazz. Galbraith speel as Autodidakt bi Red Norvo, Teddy Powell un Babe Russin 1941, denn för Claude Thornhill, ünnerbraken dör den Militärdienst van 1942-46. Dornah weer he vör allen as Studiomusiker bi NBC un CBS bit 1955 aktiv. Ansluutend war he an Plattenupnahmen vun Miles Davis un Michel Legrand, Tal Farlow, Coleman Hawkins, John Lewis, Hal McKusick, Oscar Peterson, Max Roach, George Russell, Tony Scott mit. Buterdem hett he de Singerinnen Anita O'Day, Chris Connor, Billie Holiday, Helen Merrill, Sarah Vaughan un Dinah Washington bi Plattenupfnahmen begleit. 1963/64 weer he noch an de Upnahmen to dat Album The Individualism of Gil Evans bedeeligt, 1965 an dat Soundtrack-Album 'Mickey One vun Stan Getz un dat Orchester vun Eddie Sauter. Van 1970 bit 1975 hett Galbraith an dat City College in Cuny ünnerricht, bevör he meest blots noch as Privatlehrer arbeit un wegwiesend Lehrböker för angahnd Jazzgitarristen schreven hett. Jazz Guitar Study Series - Guitar Improv 903. Canada, Weybridge 1982 The Fingerboard Workbook : for guitar. New Albany, Jamey Aebersold Mel Bay Barry Galbraith Guitar Solos, Volume
Dogma is de Titel vun en US-amerikaansche Fantasy-Satire ut dat Johr 1999. De Film is mit hoochgraadige Persönlichkeiten ut dat Filmgewarf besett un föhrt de New-Jersey-Filmreeg wieter. De beiden Engels Loki un Bartleby hebbt sik dat vör dusenden vun Johren al mit Gott verscherzt un sünd vun em op ewig un all Tieten ut’n Himmel na Wisconsin verbannt worrn. Nu wüllt se aver wedder torüch na Huus. Vun den Dämon Azrael warrt jem en Artikel ut en Daagblatt tospeelt, dat jem en mööglichen Weg opwiesen deit: En Kardinal ut New Jersey hett för, to de Eenhunnertjohr-Fier vun sien Kark all Katholiken en generell Vergeven vun jemehr Sünnen anbeden, sodraad se in sien Kark ringaht. Op dissen Weg hapt Loki un Bartleby wedder in’n HImmel torüchkamen to künnen. Man, wenn dat funkschoneeren schüll, stünn dat dorgegen, dat Gott jümmer allns richtig maakt un all Existenz weer tonichten maakt. As Gott vun en Skee-Ball-Utfohrt (in de düütsche Faten: vun’n Minigolf) in Minschengestalt nich wedder torüchkamen is, mutt nu de personifizeerte Stimm vun Gott, also de Engel Metatron, de eenzige noch leven Nakamen vun Jesus Christus sien Öllern, Bethany, dorvun övertügen, dat se de beiden Engels ophollen mutt. Bethany warrt ünnerstütt vun den
Luigi Ganna (* 1. Dezember 1883 in Induno Olona (VA), Italien; † 2. Oktober 1957 in Varese, Italien) weer en italieensch Radrennfohrer un de eerst Gesamtsieger vun den Giro d’Italia. Ganna fung sien Karriere as Berufs-Radfohrer in‘ Jahr 1904 an. Nahdem he eenig lüttgere Rennen winnen kunn, is he 1908 bi de Tour de France fohren un wurr an‘ Enn‘ Fievt. In dat Johr dorup, wunn he den hüüdigen Klassiker Mailand–Sanremo, ehe he wenig Weeken later to de 127 Startern vun den eerstmals utdragen Giro d’Italia tellen dee. Mit dree Deelstreckensiegen wunn he ok den Giro. 1910 wunn he woll weer dree Deelstrecken, wurr aber blots Tweet in de Gesamtwertung. 1912 wunn he weer de Gesamtwertung vun den Giro, aber disse Utgaav wurr blots as Teamwertung utdragen un Ganna hörr to de veer Fohrer vun de Winnermannschap Atala. 1915 hett he sien Karriere beend. Ganna is an‘ 2. Oktober 1957 mit 73 Johren in Varese storven. Luigi Ganna in de Datenbank vun Radsportseiten.net Fohrerprofil bi museociclismo.it
Sephardim (hebr.: ספרדים, Sfaradim; düütsch. Sepharden) is de Naam for de Joden, de bit 1492 un 1531 in Spanien (Al-Andalus) un Portugal leevt hefft un de denn vun dor verdreven wurrn sünd. Achterna hefft se sik in dat Osmaansche Riek un in den Maghreb in Noordwestafrika ansiedelt. En lüttjen Deel vun jem is ok na Noordeuropa gahn, sunnerlich na de Seehabens in de Nedderlannen, unner annern na Amsterdam, un na Noorddüütschland, besunners na Hamborg. Ok in Amerika, Indien un Afrika hefft se nee Wohnstäen socht un funnen. Ehre Kultur steiht up de Grundlaag vun de ibeersche Kultur. Dor verscheelt se sik dör vun de Aschkenasim, de vun Middel- un Oosteuropa präägt wurrn sünd. De Naam Sephardim kummt vun de Landschop Sefarad (ספרד) vun her, de in de Bibel in dat Book vun den Profeten Obadja (Obd. 1,20) nömmt warrt. Dor hefft dormols Lüde in wohnt, de to de verdreven tein Stämm vun dat Noordriek Israel tohören döen. In dat Middelöller is de Naam up de Ibeersche Halsinsel topasst wurrn un up de Joden, de dor leven döen.
Éric Caritoux (* 16. August 1960 in Carpentras, Frankriek) is en ehemalg franzööösch Radrennfohrer. He weer van 1983 bit 1994 Profi. Entdeckt wurr Éric Caritoux vun Jean de Gribaldy. Sien gröttste Spood weer de överraschend Gewinn vun de Vuelta a España 1984, inklusive den Sieg up de 7. Deelstreck. He wunn disse Rundfohrt mit den minimalen Vörsprung vun 6 Sekunn up den Spanier Alberto Fernández. As Profi hett he insgesamt 22 Siege infohren. In‘ Rahmen vun en Prozess gegen 19 noordfranzööösch Rennfohrer in Laon in‘ Oktober 1986 geev Caritoux de verboden Innahm vun Amphetaminen to. 1984 Een Deelstreck bi Paris–Nizza 1985 Een Deelstreck bi de Tour del Mediterraneo 1988 un 1989 franzööösch Straatenmeester 1990 Een Deelstreck bi de Midi Libre Ralf Meutgens: Doping im Radsport, Builefeld 2007, S. 261. ISBN 978-3-7688-5245-6 Caritoux in de Datenbank vun Radsportseiten.net
Dat Etappenrennen Paris–Nizza (ok Rennen to de Sünn nömmt) gellt as de eerste wichtige Rundfohrt vun de Radsport-Saison un hörr van 2005 bit 2007 to de UCI ProTour, en Reeg vun de wichtigst Radrennen in en Johr. Siet 2011 hörrt dat Rennen to de Nahfolgereeg UCI World Tour. Dat een Week lang Etappenrennen wurrd in März, parallel to dat italieensch Rennen Tirreno–Adriatico, in’ Süüden vun Frankriek utdragen. Dat wurr vun Albert Lejeune, den Direkter vun de Tietschrift „Petit Journal“ grünnd un funn eerstmals 1933. Hüüd wurrd dat Rennen vun de Amaury Sport Organisation veranstalt, de ok de Tour de France organiseert. In Analogie to de Tour de France kriggt de Führende vun de Gesamtwertung dat Geel Trikot (maillot jaune), de Führende vun de Punktewertung dat Gröön Trikot (maillot vert) un de Führende dvun de Bargwertung dat Trikot mit de Punkten (Bargtrikot oder maillot à pois). De beste Nahwussfohrer kriggt dat Witt Trikot (maillot blanc). Intüschen is de Start nich mehr in Paris, sonnern in den pariser Vöroort Issy-les-Moulineaux. Dat Profil vun dat Etappenrennens is för den fröhen Tietpunkt in der Saison temelk swoor, wiel dat mehrere Deelstrecken mit Anstieg vun de eerste Kategorie gifft. En vun de letzt Deelstrecken is
Jürgen Trittin (* 25. Juli 1954 in Bremen-Vegesack) is en düütschen Politiker vun Bündnis 90/De Grönen. In de Johren 1990 bit 1994 weer he in Neddersassen Minister för Bunds- un Europasaaken, dorna vun 1998 bit 2005 Bundsümweltminister. Vun 2005 bit 2009 weer he Viezvörsitter vun de Bundsdagsfrakschoon, siet 2009 is he Frakschoonsvörsitter vun de Bundsdagsfrakschoon Bündnis 90/De Grönen. Trittin hett 1973 sien Abitur an’t Gerhard-Rolfs-Gymnasium maakt. In’n April 1974 hett he mit sien Wehrdeenst anfungen, vunwegen dat sien Kriegsdeenstverwegern toeerst nich annahmen worrn is. Eerst op’n Rechtsweg künn he af Januar 1975 sien Zivildeenst in en Heem för swoor optotehn Jungs bi Bremen afleisten. Dorna hett he en Studium vun de Sozialwetenschoppen an de Georg-August-Universität in Chöttingen opnahmen, dat he as Diplom-Sozialweert afslaten hett. He hett denn as wetenschopplichen Mitarbeiter un as fre’en Journalist arbeit. Trittin is nich verheiraat un hett en Dochter. He leevt in Berlin-Pankow. To de Tiet vun sien Studium weer Trittin Liddmaat vun’n Kommunistischen Bund (KB) un tietwies Liddmaat vun’n AStA as ok Präsident vun’t Studentenparlament. Siet 1980 is he Liddmaat bi de Grönen. Vun 1982 bit 1984 Weer he Gewarfsföhrer vun de Raatsfrakschoon vun de Alternativen-Grönen- Initiativen-List (AGIL) in Chöttingen. Vun 1984 bit 1985 weer
De Sơn-Đoòng-Höhl is en Höhl in’t nöördliche Zentral-Vietnam in’n Natschonalpark Phong Nha-Kẻ Bàng. De Park liggt as Deel vun de beiden Distrikten Bố Trạch un Minh Hoa in de Provinz Quảng Bình, ruchweg 500 km süüdlich vun de vietnameeschen Hööftstadt Hanoi. Britische Forschers hebbt in’n April 2009 twintig ne’e Höhlen in dissen Park opdeckt, de en Samtläng vun 56 Kilometers hebbt. Na jemehrn Bericht befinnt sik dorünner de gröttste Höhl vun de helen Welt: De Sơn-Đoòng-Höhl is grötter as de Deer Cave in Malaysia, de in’n Gunung Mulu Natschonalpark liggt. [http://news.nationalgeographic.com/news/2009/07/090724-biggest-cave-vietnam/ World’s biggest cave found in Vietnam British explorers discover the light at the end of the tunnel... in the world’s largest cave Die größte Höhle der Welt
De Samtgemeende Sie’enborg is en Samtgemeen in’n Landkreis Deefholt, in de sik fief Gemenen för’t Afwickeln vun de Verwaltenssaken tohopen slaten hebbt. Se hett 4482 Inwahners (Stand 31. Dezember 2018). De Samtgemeende Sie’eborg liggt an’n ööstlichen Rand vun de vun den Landkreis Deefholt un grenzt na Oosten un Süüdossten an den Landkreis Nienborg/Werser. In’n Süüdwesten liggt de Eenheitsgemeen Sulingen, na Noordwesten to grenzt de Samtgemeende Swabern an un na Noorden to de Samtgemeende Brooksen-Vilsen. To de Samtgemeende höört de nafolgend Gemenen (na’t Bookstaberen): Bössel Maasen Mellgenhusen Sie’enborg Staaste De Samtgemeenderaat besteiht blangen den Samtgemeendebörgermeester ut veerteihn wählte Raatsliddmaten, de sik op dree verscheedene Parteien un Wählergruppen verdeelt. De letzte Kommunalwahl weer an’n 10. September 2006: Dat Amt von’n Samtgemeenbörgermeester weer bet to dat Enn von de Tweegleisigkeit 2004 ehrenamtlich. Siet 2004 is de Börgermeester in’t Hauptamt för de Verwaltung von de Samtgemeen tostännig. 2004–2013: Dirk Rauschkolb (ahn Partei) 1. Juli 2014–: Rainer Ahrens (ahn Partei) Dat Amt von’n Samtgemeendirekter is 2004 mit dat Enn von de Tweegleisigkeit in dat Amt von’n hauptamtlichen Samtgemeenbörgermeester opgahn. De Blasonerung wiest en dör en Tinnensnitt afdeelt swart Schildhööft mit en goldene Waag. Dorünner twee oprecht afwennt, dör Bostfell verbunnene, rootbewehrte swarte Bärenpoten op Gold.
Dat Profi-Radrennen Tirreno–Adriatico is en een Week lang düernd Rundfohrt, de jedes Johr in’ März utdragen wurrd. Se hörrt to de in dat Johr 2005 inführt UCI ProTour, en Reeg vun de wichtigst Radrennen in dat jeweilige Johr. Siet 2011 hörrt dat Rennen to de Nahfolgereeg UCI World Tour. Eerstmalig is dat Rennen 1996 fohren wurrn. De Tour tüschen de westitalieensch tyrrhenisch Küst un de ostitalieensch Adriaküst bütt mit hör afwesselnriek Profil vör allen Sprinter un Allroundfohrer völ Mögelkeiten, sück uttoteken un hett sück neben dat to glieker Tiet utdragen Etappenrennen Paris–Nizza intüschen fast etableert. Dat Rennen gellt as good Vörbereiten up dat Eendagsrennen Mailand–San Remo. Rekordsieger is de Belgier Roger De Vlaeminck, de dat Rennen tüschen 1972 un 1977 söss Mal in Folg winnen kunn. Gazzetta dello Sport: Tirreno-Adriatico Dat Radrennen in de Datenbank vun Radsportseiten.net
Charlie’s Angels (op plattdüütsch so veel as „Charlie sien Engels“; dt. Titel: 3 Engel für Charlie) is de Titel vun en US-amerikaanschen Actionfilm ut dat Johr 2000. De Film föhrt de Feernsehreeg Charlie’s Angels wieter, de Enn vun de 1970er Johren lopen is. De Film stellt dree ne’e „Engels“ vör, de sotoseggen de nächste Generatschoon dorstellt. De Dorstellers vun disse Hööftrullen sünd Cameron Diaz, Drew Barrymore un Lucy Liu. De Naamsgever, Charlie, is jüst as in’t Original nich to sehn. He kommunizeert mit de Engels blots över en Audioanlaag. He weer in’t engelsche Original wedder vun densülven Dorsteller snackt as in de Feernsehreeg. De Film harr en Budget, dat op ruchweg 93 Millionen US-Dollar schätzt warrt. Weltwiet hett he mehr as 250 Millionen US-Dolaar an de Kinokassen inspeelt, wat den Weg freemaakt hett för en wieteren Kinofilm, de 2003 ünner den Titel Charlie’s Angels: Full Throttle rutkeem. De dree Engels warrt tosamenropen üm en Verbreken optokloren, neemlich wokeen dorcahter stickt, dat Eric Knox roovt worrn is. De Verdacht fallt glieks op sien Konkurrenten Roger Corwin, de sik Knox sien Reeknersystem anegen will, üm jeden Telefonanroop op de Welt torüchverfolgen to künnen. Mit Help vun Bosley, den Verbinnensmann twüschen de Engels
De Flensborger Kortfilmdaag sünd en Filmfestival, wat siet 2000 jeed Johr in’n November in’t Düütsche Huus in Flensborg geven warrt. Organiseeren doot dat de Lüüd vun den Vereen Flensburger Kurzfilmtage e.V. Üm un bi 50 düütsche Kortfilmen warrt in’n Wettstriet wiest. En Sünnerprogramm Däänmark gifft dat ok, wo däänsche Filmen wiest warrt. En annert Sünnerprogramm is siet 2005 dat Animatschoonsfestival Tricky vun de Fachhoochschool Flensborg. Europääsch Minnerheiten-Filmfestival Flensborger Kortfilmfestival (hoochdüütsch)
Dino Zandegù (* 31. Mai 1940 in Rubano) is en ehmalger italieensch Radrennfohrer. Zandegù weer Profi van 1964 bit 1972. Sien Binaam weer Il Cantante, de Singende Sprinter, wiel he nah jedet Rennen, dat he wunnen harr, up dat Podium en Leed to’n Besten geev. Bi de Flannern-Rundfohrt, de he 1967 winnen kunn, hett dat in Strööms regen, wat hüm aber nich dorvan afhull, O Sole Mio to singen. Nah sien aktiv Karriere weer he in de 1990er Johren för en körten Tiet Teambaas bi Brescialat. Neben sien Sangeskünsten weer he aber ok en spoodriek Radrennfohrer. 1965 Giro della Romagna 1966 10. un 11.Deelstreck Giro d’Italia 2. Deelstreck un Gesamtsieg bi Tirreno–Adriatico 1967 Flannern-Rundfohrt (vör Noël Foré un Eddy Merckx) 4. un 18. Deelstreck as ok de Gewinn vun dat Punktetrikot bi den Giro d’Italia Trofeo Matteotti 1969 16. Deelstreck bi den Giro d’Italia 4. Deelstreck Deel A Tour de Romandie 8. Deelstreck Tour de Suisse Giro della Romagna 1970 16. Deelstreck bi den Giro d’Italia 1964 - Cynar 1965 - Bianchi-Mobylette 1966 - Bianchi-Mobylette 1967 - Salvarani 1968 - Salvarani 1969 - Salvarani 1970 - Salvarani 1971 - Salvarani 1972 - G.B.C.-Sony Zandegù in de Datenbank vun Radsportseiten.net
Gerhard „Gerd“ Krug (* 5. August 1936; † 12. Juni 2011 in Hamborg) weer en düütsch Footballspeler vun den Hamborger SV. Mit de Vereen wurr he 1960 düütsch Meester un 1963 wunn he de DFB-Pokal. Nah sien aktiv Karriere weer he Journalist. Insgesamt hett he för de Hamborger 240 Spelen makt un 41 Doren schaaten, dorvan noch 64 Spelen mit 4 Doren in de Football-Bundsliga. Gerhard Krug: HSV. Portrait eines Fußballvereins. Droste Verlag, 1982, ISBN 978-3770004119. Gerhard Krug: Hans-Dietrich Genscher. Ellert und Richter, Hamburg, 1991, ISBN 978-3892342830. Werner Skrentny/Jens R. Prüss: Hamburger SV. Immer erste Klasse. Verlag Die Werkstatt. Göttingen 1998, ISBN 3-89533-220-8. Hans Vinke: Die goldene Ära des Hamburger SV 1947 bis 1963. Agon-Verlag, Kassel 2008, ISBN 978-3-89784-338-7. Jens R. Prüss: Spundflasche mit Flachpaßkorken. Die Geschichte der Oberliga Nord 1947–1963. Klartext-Verlag, Essen 1991, ISBN 3-88474-463-1. Axel Formeseyn: Unser HSV. Edition Temmen, Bremen 2008, S. 14–17, ISBN 978-3-86108-894-3. Gerhard Krug in de Datenbank vun Fußballdaten.de Personennaamdatei